pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ย้ำความร่วมมือไทย-ปานามา อาศัยจุดแข็งด้านโลจิสติกส์เชื่อมโยงระหว่างประเทศและระหว่างภูมิภาค เพื่อฟื้นฟูเศรษฐกิจภายหลังสถานการณ์โควิด-19 อย่างยั่งยืน
วันพฤหัสบดีที่ 11 กุมภาพันธ์ 2564
นายกฯ ย้ําความร่วมมือไทย-ปานามา อาศัยจุดแข็งด้านโลจิสติกส์เชื่อมโยงระหว่างประเทศและระหว่างภูมิภาค เพื่อฟื้นฟูเศรษฐกิจภายหลังสถานการณ์โควิด-19 อย่างยั่งยืน
นายกฯ ย้ําความร่วมมือไทย-ปานามา อาศัยจุดแข็งด้านโลจิสติกส์เชื่อมโยงระหว่างประเทศและระหว่างภูมิภาค เพื่อฟื้นฟูเศรษฐกิจภายหลังสถานการณ์โควิด-19 อย่างยั่งยืน
วันนี้ (วันพฤหัสบดีที่ 11 กุมภาพันธ์ 2564) เวลา 14.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางสาวอิตเซล การินา เชน ชัน (H.E. Ms. Itzel Karina Chen Chan) เอกอัครราชทูตสาธารณรัฐปานามาประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีแสดงความยินดีกับเอกอัครราชทูตฯ ในโอกาสเข้ารับตําแหน่ง ชื่นชมความสัมพันธ์อันดีระหว่างไทยกับปานามาที่มีมายาวนานเกือบ 40 ปี โดยเชื่อมั่นว่าภายใต้การทํางานของเอกอัครราชทูตฯ จะมีส่วนช่วยส่งเสริมความสัมพันธ์ระหว่างกันให้แน่นแฟ้นและยั่งยืนมากขึ้น ยืนยันรัฐบาลไทยพร้อมให้การสนับสนุนและร่วมมือกับเอกอัครราชทูตฯ เพื่อความร่วมมือที่เป็นประโยชน์ระหว่างกันยิ่งขึ้น โดยเฉพาะความร่วมมือทวิภาคีด้านเศรษฐกิจ การค้า การลงทุน และการท่องเที่ยว นอกจากนี้ นายกรัฐมนตรีขอบคุณรัฐบาลปานามาที่ได้ถวายการต้อนรับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อย่างสมพระเกียรติ ในโอกาสเสด็จเยือนปานามา เมื่อปี 2562
เอกอัครราชทูตฯ ขอบคุณนายกรัฐมนตรีที่สละเวลาให้เข้าพบ ยินดีที่ไทยและปานามามีความสัมพันธ์ที่ใกล้ชิดกันมาอย่างยาวนาน ยืนยันพร้อมทํางานร่วมกับรัฐบาลไทยเพื่อส่งเสริมความสัมพันธ์ระหว่างกันให้แน่นแฟ้นยิ่งขึ้นในทุกมิติ โดยเอกอัครราชทูตฯ ชื่นชมนโยบายการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG) ของไทย สนใจเรียนรู้แนวทางเพื่อนําไปปรับใช้กับปานามาต่อไป นอกจากนี้ เอกอัครราชทูตฯ ขอบคุณรัฐบาลไทยที่ได้ให้ความช่วยเหลือด้านสาธารณสุข ทั้งเวชภัณฑ์ชุดตรวจหาเชื้อโควิด-19 การแบ่งปันความรู้ และประสบการณ์ของไทยแก่ปานามาในช่วงสถานการณ์โควิด-19
โอกาสนี้ ทั้งสองฝ่ายเห็นพ้องในการส่งเสริมความร่วมมือทางเศรษฐกิจระหว่างกันให้มากขึ้น โดยอาศัยจุดแข็งของการเป็นศูนย์กลางด้านโลจิสติกส์ และศักยภาพในการกระจายสินค้าของไทยและปานามา ซึ่งจะเป็นโอกาสการเชื่อมโยงระหว่างภูมิภาคอาเซียนกับลาตินอเมริกาได้ โดยนายกรัฐมนตรีเชิญชวนให้ปานามาเข้ามามีส่วนร่วมใน เขตพัฒนาพิเศษภาคตะวันออก (EEC) รวมถึงสนใจให้มีการแลกเปลี่ยนองค์ความรู้และประสบการณ์การบริหารจัดการคลองปานามาและการพัฒนาพื้นที่เศรษฐกิจรอบคลองจากปานามา ในโอกาสเดียวกันนี้ ฝ่ายไทยพร้อมแลกเปลี่ยนองค์ความรู้ด้านการเกษตรและการท่องเที่ยวแก่ปานามา เพื่อส่งเสริมการพัฒนาและฟื้นฟูเศรษฐกิจภายหลังสถานการณ์โควิด-19 อย่างยั่งยืน
************************
รัฐบาลไทย-ข่าวทำเนียบรัฐบาล-รมช.มนัญญา ลงพื้นที่ดูงานกลุ่มวิสาหกิจชุมชนปลูกผักบ้านโนนสวรรค์ จังหวัดบุรีรัมย์
วันพฤหัสบดีที่ 11 กุมภาพันธ์ 2564
รมช.มนัญญา ลงพื้นที่ดูงานกลุ่มวิสาหกิจชุมชนปลูกผักบ้านโนนสวรรค์ จังหวัดบุรีรัมย์
รมช.มนัญญา ลงพื้นที่ดูงานกลุ่มวิสาหกิจชุมชนปลูกผักบ้านโนนสวรรค์ จังหวัดบุรีรัมย์ สนับสนุนทําเกษตรปลอดภัย เกษตรกรมีรายได้เพิ่ม
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการดําเนินงานของกลุ่มวิสาหกิจชุมชนปลูกผักบ้านโนนสวรรค์ โดยศูนย์วิจัยและพัฒนาการเกษตรบุรีรัมย์ ณ หมู่ที่ 5 ตําบลบ้านด่าน อําเภอบ้านด่าน จังหวัดบุรีรัมย์ ว่าศูนย์วิจัยและพัฒนาการเกษตรบุรีรัมย์ได้ส่งเสริมการใช้ชีวภัณฑ์ไส้เดือนฝอยสายพันธุ์ไทยและแมลงหางหนีบให้แก่เกษตรกรนําไปเลี้ยงขยายเพื่อใช้ควบคุมป้องกันกําจัดแมลงศัตรูพืช ทําให้เกิดความปลอดภัยต่อเกษตรกรและผู้บริโภค โดยไม่ต้องใช้สารเคมี นอกจากนี้ ยังส่งเสริมการปรับปรุงบํารุงดินด้วยการใช้แหนแดงและปุ๋ยหมักเติมอากาศ ทําให้เกษตรกรลดการใช้ปุ๋ยเคมีได้มากกว่า 75% ส่งผลให้เกษตรกรสมาชิกกลุ่มวิสาหกิจชุมชนฯ สามารถลดต้นทุนการผลิต และค่าใช้จ่ายในการเดินทาง ทําให้เกษตรกรมีรายได้เสริมจากการปลูกพืชผักจําหน่ายที่ตลาดในจังหวัดบุรีรัมย์ เดือนละ 15,000-20,000 บาทต่อครัวเรือน
นอกจากนี้ รัฐมนตรีช่วยว่าการกระทรวงเกษตรและสหกรณ์ ยังได้กล่าวมอบนโยบายส่งเสริมสนับสนุนการทําเกษตรปลอดภัย พร้อมทั้งมอบประกาศนียบัตรแก่เกษตรกรที่ได้รับรองมาตรฐานสินค้าเกษตรกรปฏิบัติทางการเกษตรที่ดีสําหรับพืชอาหาร มอบปัจจัยการผลิตแหนแดงและปุ๋ยหมักเติมอากาศแก่เกษตรกรด้วย
ทั้งนี้ กลุ่มวิสาหกิจชุมชนปลูกผักบ้านโนนสวรรค์ ตั้งขึ้นเมื่อปี 2556 จากการรวมกลุ่มของเกษตรกรที่ต้องการปลูกพืชผักเป็นอาชีพเสริมหลังว่างเว้นจากการทํานา โดยสมาชิก 36 คน ได้จัดแบ่งพื้นที่สาธารณประโยชน์คนละ 2 งาน ปลูกพืชผักหลายชนิดตามแนวปรัชญาเศรษฐกิจพอเพียง เพื่อสร้างรายได้เสริมให้กับครอบครัว รวมทั้งมุ่งหวังที่จะสร้างประโยชน์ให้กับสังคม จึงได้จัดตั้งศูนย์เรียนรู้การปลูกผักปลอดภัย เพื่อเป็นต้นแบบให้เกษตรกรและประชาชนทั่วไปได้เข้ามาศึกษาเรียนรู้ โดยศูนย์วิจัยและพัฒนาการเกษตรบุรีรัมย์ ได้ส่งเสริม สนับสนุน ผลักดันให้สมาชิกกลุ่มวิสาหกิจชุมชนฯ เข้าสู่รับการรับรองแหล่งผลิต GAP พืช ตั้งแต่ปี 2558 จํานวน 36 แปลง พื้นที่ 18 ไร่ และดําเนินงานตามนโยบายกระทรวงเกษตรและสหกรณ์ ลดต้นทุนการผลิต เพิ่มรายได้ให้กับเกษตรกร โดยสนับสนุนเทคโนโลยีและนวัตกรรมการปลูกผักปลอดภัยด้วยการใช้ชีวภัณฑ์ป้องกันกําจัดศัตรูพืช ได้แก่ ไส้เดือนฝอยสายพันธุ์ไทยและแมลงหางหนีบ และการปรับปรุงบํารุงดินด้วยการใช้แหนแดงและปุ๋ยหมักเติมอากาศ ที่เกษตรกรสามารถผลิตใช้เองได้อย่างต่อเนื่อง มาตั้งแต่ปี 2560 รวมทั้งคัดเลือกและให้การสนับสนุนปัจจัยการผลิตแก่วิสาหกิจชุมชนฯ เพื่อเป็นจุดเรียนรู้เกษตรทฤษฎีใหม่ ในโครงการเกษตรทฤษฎีใหม่ ( 5 ประสาน สืบสานเกษตรทฤษฎีใหม่ ถวายในหลวง) ในปี 2563 ด้วย
รัฐบาลไทย-ข่าวทำเนียบรัฐบาล-ความคืบหน้าโครงการเราชนะและการเปิดรับลงทะเบียนออนไลน์วันสุดท้ายในวันพรุ่งนี้
วันพฤหัสบดีที่ 11 กุมภาพันธ์ 2564
ความคืบหน้าโครงการเราชนะและการเปิดรับลงทะเบียนออนไลน์วันสุดท้ายในวันพรุ่งนี้
ความคืบหน้าการเปิดรับลงทะเบียนโครงการเราชนะ สําหรับกลุ่มประชาชนทั่วไปในระหว่างวันที่ 29 ม.ค. – 12 ก.พ.2564 ทางเว็บไซต์ www.เราชนะ.com จากข้อมูลล่าสุด ณ วันที่ 11 ก.พ.2564 มีประชาชนสนใจลงทะเบียนแล้วมากกว่า 10.73 ล้านคน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าเกี่ยวกับการเปิดรับลงทะเบียนโครงการเราชนะ (โครงการฯ) สําหรับกลุ่มประชาชนทั่วไปในระหว่างวันที่ 29 มกราคม – 12 กุมภาพันธ์ 2564 ทางเว็บไซต์ www.เราชนะ.com ว่า จากข้อมูลล่าสุด ณ วันที่ 11 กุมภาพันธ์ 2564 มีประชาชนสนใจลงทะเบียนแล้วมากกว่า 10.73 ล้านคน โดยมีผู้ที่ผ่านการคัดกรองขอคุณสมบัติเบื้องต้นก่อนยืนยันรับสิทธิ์โครงการฯ แล้วกว่า 6.8 ล้านคน
โฆษกกระทรวงการคลังเน้นย้ําว่า ในวันพรุ่งนี้ (12 กุมภาพันธ์ 2564) จะเป็นวันสุดท้ายของการเปิดรับลงทะเบียนโครงการฯ สําหรับกลุ่มประชาชนทั่วไป จึงขอเชิญชวนประชาชนที่สนใจให้มาลงทะเบียนได้ทางเว็บไซต์ www.เราชนะ.com อย่างไรก็ดี สําหรับประชาชนที่ลงทะเบียนแล้ว แต่ได้รับข้อความสั้น (SMS) แจ้งเตือนสถานะ “ลงทะเบียนไม่สําเร็จ” สามารถลงทะเบียนใหม่ทางเว็บไซต์ www.เราชนะ.com ได้ทันทีหลังจากที่ได้รับ SMS แจ้งเตือนและต้องดําเนินการให้เสร็จภายในวันที่ 12 กุมภาพันธ์ 2564 ซึ่งเป็นวันสุดท้ายในการเปิดรับลงทะเบียนโครงการฯ
สําหรับกลุ่มผู้ถือบัตรสวัสดิการแห่งรัฐ (กลุ่มผู้ถือบัตรฯ) จะได้รับวงเงินสิทธิ์เข้าบัตรสวัสดิการแห่งรัฐงวดที่ 2 ในวันศุกร์ที่ 12 กุมภาพันธ์ 2564 โดยสามารถสะสมวงเงินสิทธิ์เพื่อใช้จ่ายผ่านบัตรสวัสดิการแห่งรัฐได้ จนถึงวันที่ 31 พฤษภาคม 2564 ทั้งนี้ กลุ่มผู้ถือบัตรฯ สามารถตรวจสอบวงเงินสิทธิ์คงเหลือ (Balance) ได้ที่เครื่องกดเงินสดอัตโนมัติ (Cash Machine หรือ ATM) ของธนาคารกรุงไทย จํากัด (มหาชน) (ธนาคารกรุงไทย) เครื่องรูดบัตร (Electronic Data Capture หรือ EDC) ที่ร้านค้าธงฟ้าราคาประหยัดพัฒนาเศรษฐกิจท้องถิ่น หรือระบบตรวจสอบวงเงินสิทธิ์คงเหลือผ่านระบบอัตโนมัติของธนาคารกรุงไทย โทร 0 2109 2345 กด 3 (ตลอด 24 ชั่วโมง)
อนึ่ง ธนาคารกรุงไทยจะเปิดรับลงทะเบียนสําหรับกลุ่มผู้ที่ต้องการความช่วยเหลือเป็นพิเศษ เช่น ไม่สามารถเข้าถึงระบบอินเทอร์เน็ต ไม่มีสมาร์ทโฟนทําให้ไม่สามารถใช้งานแอปพลิเคชัน “เป๋าตัง” ได้ หรือผู้ที่อยู่ในภาวะพึ่งพิง ตั้งแต่วันที่ 15 – 25 กุมภาพันธ์ 2564 โดยประชาชนในกลุ่มดังกล่าวที่สนใจสมัครเข้าร่วมโครงการฯ สามารถนําบัตรประชาชนแบบสมาร์ทการ์ด (Smart Card) ไปติดต่อขอลงทะเบียนได้ที่สาขาหรือจุดบริการเคลื่อนที่ของธนาคารกรุงไทย หากประชาชนท่านใดที่อยู่ในกลุ่มดังกล่าวไม่มีบัตรประชาชนสมาร์ทการ์ด ขอให้ติดต่อขอทําใหม่ได้ที่สํานักงานเทศบาล สํานักงานเขต ที่ว่าการอําเภอ หรือสํานักบริหารการทะเบียน กรมการปกครอง หน่วยบริการจัดทําบัตรเคลื่อนที่ของกรมการปกครอง หรือสํานักงานหรือที่ทําการขององค์กรปกครองส่วนท้องถิ่นภายในระยะเวลาดังกล่าว
สํานักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน)
โทร. 0 2111 1144
รัฐบาลไทย-ข่าวทำเนียบรัฐบาล-กรุงไทยยกระดับประสิทธิภาพการให้บริการ พัฒนาระบบอิเล็กทรอนิกส์
วันพฤหัสบดีที่ 11 กุมภาพันธ์ 2564
กรุงไทยยกระดับประสิทธิภาพการให้บริการ พัฒนาระบบอิเล็กทรอนิกส์
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์  ส่งผลให้ลูกค้าไม่สามารถใช้บริการได้ในวันเสาร์ที่ 13 กุมภาพันธ์ 2564 ระหว่างเวลา 00.15 – 07.45 น.
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์ ส่งผลให้ลูกค้าไม่สามารถใช้บริการได้ในวันเสาร์ที่ 13 กุมภาพันธ์ 2564 ระหว่างเวลา 00.15 – 07.45 น. โดยมีรายละเอียดดังนี้
● แอปพลิเคชัน Krungthai NEXT เป๋าตัง เป๋าตุง และถุงเงิน
● บริการแจ้งเตือนอัตโนมัติผ่านโทรศัพท์มือถือ และ Krungthai Connext บริการแจ้งเตือนเงินเข้า-ออกบัญชีกรุงไทย และ G-wallet บนแอปพลิเคชันเป๋าตัง ผ่านไลน์
● บริการเว็บไซต์และแพลตฟอร์มต่างๆ Krungthai Internet Banking Krungthai Corporate Online Krungthai Contact Center Krungthai PromptPay Krungthai CO-OP Krungthai e-Cheque Krungthai Biz Payment กรุงไทย เติมบุญ บริการรับชําระเงินออนไลน์ บริการจองซื้อหลักทรัพย์ออนไลน์ บริการ CGP – Corporate Group Payment Oil บริการชําระเงินผ่าน Alipay และ Wechat และบริการหลักทรัพย์จัดการกองทุนกรุงไทย (Selling Agent)
● บริการบัตร Krungthai Verified by Visa Krungthai IPAC Krungthai Debit Card Krungthai Cash Card Krungthai Travel Card
รวมทั้ง Krungthai ATM / ADM Krungthai Tele-Banking บริการรับชําระค่าสินค้าและบริการ เครื่องรูดบัตรอิเล็กทรอนิกส์ บริการตรวจสอบยอดเงินในบัตรองค์การขนส่งมวลชนกรุงเทพ (ขสมก.) บูธแลกเปลี่ยนเงินตราต่างประเทศ ธนาคารขออภัยในความไม่สะดวก สอบถามข้อมูลเพิ่มเติมได้ที่ Krungthai Contact Center หมายเลข 02 111 1111
รัฐบาลไทย-ข่าวทำเนียบรัฐบาล-กระทรวงยุติธรรม​ ประชุม​คณะกรรมการอำนวยการป้องกันและปราบปรามยาเสพติดแห่งชาติ ครั้งที่ ๑/๒๕๖๔
วันพฤหัสบดีที่ 11 กุมภาพันธ์ 2564
กระทรวงยุติธรรม​ ประชุม​คณะกรรมการอํานวยการป้องกันและปราบปรามยาเสพติดแห่งชาติ ครั้งที่ ๑/๒๕๖๔
นายสมศักดิ์ เทพสุทิน รัฐมนตรีว่าการกระทรวงยุติธรรม​ ในฐานะประธาน​กรรมการ​ศูนย์​อํานวยการ​ป้องกันและปราบปราม​ยาเสพติด​ เป็นประธานการประชุม​คณะกรรมการอํานวยการป้องกันและปราบปรามยาเสพติดแห่งชาติ ครั้งที่ ๑/๒๕๖๔​
ในวันจันทร์ที่ ๘ กุมภาพันธ์ ๒๕๖๔ เวลา ๑๔.๐๐ น. ณ ห้องประชุมชิดชัย วรรณสถิตย์ ชั้น ๓อาคาร ๒ สํานักงาน ป.ป.ส. เขตดินแดง กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม​ ในฐานะประธาน​กรรมการ​ศูนย์​อํานวยการ​ป้องกันและปราบปราม​ยาเสพติด​ เป็นประธานการประชุม​คณะกรรมการอํานวยการป้องกันและปราบปรามยาเสพติดแห่งชาติ ครั้งที่ ๑/๒๕๖๔​ โดยมี ว่าที่ร้อยตรี ธนกฤต จิตรอารีย์รัตน์​ เลขานุการรัฐมนตรีว่าการกระทรวงยุติธรรม​ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ นายวิชัย ไชยมงคล​​ เลขาธิการ ป.ป.ส.​ พร้อมด้วย​ คณะกรรมการ​อํานวยการ​ ศอ.ปส.​ และผู้บริหารจากหน่วยงาน​ต่างๆ​ เข้าร่วม​ฯ
เมื่อเข้าสู่วาระการประชุม พลเอก ประยุทธ์ จันทร์โอชา นายกรัฐมนตรี​ ได้บันทึกวีดีโอการมอบนโยบายยาเสพติดเพื่อเปิดในที่ประชุม โดยมีเนื้อหาว่า การป้องกันและปราบปรามยาเสพติดถือเป็นวาระสําคัญแห่งชาติ ที่รัฐบาลให้ความสําคัญในการแก้ไขเป็นลําดับต้น ที่ผ่านมาทุกหน่วยงานได้บูรณาการทํางานร่วมกันในการตัดวงจรยาเสพติดเพื่อให้ได้ทรัพย์สิน รวมถึง การปราบปรามอย่างเข้มข้น โดยในปี ๒๕๖๔ นี้รัฐบาลได้กําหนดเป้าหมายขยายผล อายัดทรัพย์สินเป็นมูลค่า ๖,๐๐๐ ล้านบาท
ด้านนายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า รัฐบาลและกระทรวงยุติธรรมได้มุ่งมั่นอย่างเต็มที่ และขับเคลื่อนการดําเนินงานอย่างรอบด้านเพื่อแก้ไขปัญหายาเสพติด โดยมุ่งเน้นไปที่การยึดทรัพย์สินตัดวงจรยาเสพติด
โดยที่ประชุมรับทราบมาตรการความร่วมมือระหว่างประเทศ​ มาตรการปราบปรามและบังคับใช้กฎหมาย​ มาตรการปราบปรามและบังคับใช้กฎหมาย ป้องกัน และบําบัดรักษา​ มาตรการบริหารจัดการ​นอกจากนี้ ที่ประชุมพิจารณา มาตรการปราบปรามและบังคับใช้กฎหมาย​ ประกอบด้วย การยึดทรัพย์ ตัดวงจรยาเสพติด
๑) การดําเนินงานของศูนย์ปฏิบัติการยึดทรัพย์สินเครือข่ายยาเสพติด
๒) แนวทางการดําเนินงานขยายผลยึดทรัพย์ ตัดวงจรยาเสพติด
๓) การแก้ไขกฎหมายให้สอดคล้องกับนโยบายนายกรัฐมนตรี และรัฐมนตรีว่าการกระทรวงยุติธรรม
๔) การสนับสนุนเครื่องมือที่ทันสมัยให้กับหน่วยงานหลัก ได้แก่ บช.ปส.​ กรมสอบสวนคดีพิเศษ และบริการให้กับหน่วยงานที่เกี่ยวข้องในการขยายผลยึดทรัพย์สินที่ได้มาจากการค้ายาเสพติด
๕) การอบรมการใช้เครื่องมือเทคโนโลยีให้เกิดประโยชน์สูงสุด และสกุลเงินดิจิทัล (Cryptocurrency) รวมถึงการประสานความร่วมมือกับหน่วยงานต่างประเทศ
รัฐบาลไทย-ข่าวทำเนียบรัฐบาล-รมว.ทส. ลงพื้นที่ติดตามการดำเนินงาน "คลองด่าน"
วันพฤหัสบดีที่ 11 กุมภาพันธ์ 2564
รมว.ทส. ลงพื้นที่ติดตามการดําเนินงาน "คลองด่าน"
รมว.ทส. ลงพื้นที่ติดตามการดําเนินงาน "คลองด่าน"
รมว.ทส. ลงพื้นที่ติดตามการดําเนินงาน "คลองด่าน"
วันนี้ (11 กุมภาพันธ์ 2564) เวลาประมาณ 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงในสังกัดกระทรวงฯ ลงพื้นที่ตรวจสภาพโครงการในปัจจุบัน พร้อมรับฟังสรุปสถานะการดําเนินงานของระบบบําบัดน้ําเสียเขตควบคุมมลพิษจังหวัดสมุทรปราการ (คลองด่าน)​ เพื่อรับฟังปัญหาและกําหนดแนวทางการดําเนินต่อไปในอนาคต
โครงการระบบบําบัดน้ําเสียเขตควบคุมมลพิษ (คลองด่าน) มีเนื้อที่ 1,903-0-87 ไร่ มีระบบบําบัดน้ําเสียเป็นระบบตะกอนเร่งแบบเติมอากาศยาวนาน (Extended Aeration Activated Sludge ; EAAS) มีความสามารถในการบําบัดน้ําเสียได้ 525,000 ลบ.ม./วัน โดยแบ่งพื้นที่โครงการออกเป็น
(1) พื้นที่อาคารสํานักงาน และส่วนบริการต่าง ๆ ได้แก่ อาคารสํานักงาน อาคาร
ซ่อมบํารุง โรงก็บรถ ป้อมยาม อาคารบ้านพัก เป็นต้น ซึ่งพื้นที่ส่วนนี้อยู่บริเวณด้าน
ทิศเหนือ ของโครงการตรงบริเวณทางเข้าโครงการ
(2) พื้นที่ระบบบําบัดน้ําเสีย ได้แก่ บ่อบําบัดน้ําเสีย บ่อเก็บกากตะกอน ถังตกตะกอน
เป็นต้น รวมเนื้อที่ทั้งหมดประมาณ 488 ไร่ อยู่บริเวณตอนกลางของพื้นที่โครงการ
โดยมืองศ์ประกอบดังนี้
- สถานีสูบน้ําเสีย (nfuent Pumping Station)
- บ่อบําบัดขั้นต้น (Pretreatment Ponds) จํานวน 3 บ่อ
- บ่อเติมอากาศ (Aeration Basins) จํานวน 3 บ่อ
- ถังตกตะกอน (Final Clarifiers) จํานวน 8 ถ้ง
- บ่อเก็บกากตะกอนจากบ่อบําบัดขั้นต้น (Pretreatment Sludge Basin)
- บ่อเก็บกากตะกอนชีวภาพ (Waste Activated Sludge Basin : WAS Basin)
รัฐบาลไทย-ข่าวทำเนียบรัฐบาล- รัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญผู้มีอำนาจเต็มแห่งญี่ปุ่นประจำประเทศไทย
วันพฤหัสบดีที่ 11 กุมภาพันธ์ 2564
รัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทย
นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับนายคาซูยะ นาชิดะ (Mr. Nashida Kazuya) เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทย และคณะ
ในวันอังคารที่ ๙ กุมภาพันธ์ ๒๕๖๔ เวลา ๑๔.๓๐ น. ณ ห้องรับรองกระทรวงยุติธรรม ๓ - ๐๑ ชั้น ๓ ที่ทําการกระทรวงยุติธรรม ถนนแจ้งวัฒนะ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับนายคาซูยะ นาชิดะ (Mr. Nashida Kazuya) เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทย และคณะ ในโอกาสเข้าเยี่ยมคารวะ และหารือข้อราชการ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรมศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยคณะผู้บริหารกระทรวงยุติธรรม ให้การต้อนรับ
ในการนี้ เอกอัครราชทูตฯ ได้เรียนเชิญรัฐมนตรีว่าการกระทรวงยุติธรรมเข้าร่วมการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔(The 14th United Nations Congress on Crime Prevention and Criminal Justice – UN Crime Congress) ซึ่งมีกําหนดจัดขึ้น ณ นครเกียวโต ประเทศญี่ปุ่น ระหว่างวันที่ ๗ – ๑๒ มีนาคม ๒๕๖๔อีกทั้ง ได้แสดงความมุ่งมั่นที่จะพัฒนาความร่วมมือในด้านต่าง ๆ โดยเฉพาะอย่างยิ่งการผลักดันการดําเนินงานตามบันทึกข้อตกลงความร่วมมือระหว่างกระทรวงยุติธรรมไทยกับกระทรวงยุติธรรมญี่ปุ่น ตลอดจนประเด็นด้านการปฏิบัติต่อผู้ต้องขัง นอกจากนี้ได้หารือเกี่ยวกับความคืบหน้าในการสืบสวนสอบสวนคดีของนางสาวโทโมโกะ คาวาชิตะซึ่งการหารือข้อราชการในครั้งนี้ นับเป็นการกระชับความสัมพันธ์ระหว่างประเทศไทยและญี่ปุ่นให้มีความแน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 5 - 10 กุมภาพันธ์ 2564
วันพฤหัสบดีที่ 11 กุมภาพันธ์ 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 5 - 10 กุมภาพันธ์ 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 5 - 10 กุมภาพันธ์ 2564  พบการกระทําผิด จํานวน 616 คดี คิดเป็นเงินค่าปรับ 12.09 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 5 - 10 กุมภาพันธ์ 2564) พบว่ามีการกระทําผิด จํานวน 616 คดี คิดเป็นเงินค่าปรับ 12.09 ล้านบาท โดยแยกเป็น สุรา จํานวน 335 คดี ค่าปรับ 2.48 ล้านบาท ยาสูบ จํานวน 208 คดี ค่าปรับ 3.68 ล้านบาท ไพ่ จํานวน 10 คดี ค่าปรับ 0.05 ล้านบาท น้ํามันและผลิตภัณฑ์น้ํามัน จํานวน 23 คดี ค่าปรับ 2.91 ล้านบาท น้ําหอม จํานวน 2 คดี ค่าปรับ 0.05 ล้านบาท รถจักรยานยนต์ จํานวน 27 คดี ค่าปรับ 0.96 ล้านบาท และสินค้าอื่น ๆ จํานวน 11 คดี ค่าปรับ 1.96 ล้านบาท โดยมีของกลางแยกเป็นน้ําสุรา จํานวน 5,812.620 ลิตร ยาสูบ จํานวน 10,049 ซอง ไพ่ จํานวน 156 สํารับ น้ํามันและผลิตภัณฑ์น้ํามัน จํานวน 86,935.000 ลิตร น้ําหอม จํานวน 356 ขวด รถจักรยานยนต์ จํานวน 109 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 10 กุมภาพันธ์ 2564 พบว่ามีการกระทําผิด จํานวน 10,766 คดี คิดเป็นเงินค่าปรับ 199.13 ล้านบาท โดยแยกเป็น สุรา จํานวน 6,066 คดี ค่าปรับ 55.33 ล้านบาท ยาสูบ จํานวน 3,252 คดี ค่าปรับ 73.65 ล้านบาท ไพ่ จํานวน 249 คดี ค่าปรับ 3.03 ล้านบาท น้ํามันและผลิตภัณฑ์น้ํามัน จํานวน 436 คดี ค่าปรับ 30.65 ล้านบาท น้ําหอม จํานวน 41 คดี ค่าปรับ 1.75 ล้านบาท รถจักรยานยนต์ จํานวน 498 คดี ค่าปรับ จํานวน 13.44 ล้านบาท และสินค้าอื่น ๆ จํานวน 224 คดี ค่าปรับ 21.28 ล้านบาท โดยมีของกลางแยกเป็นน้ําสุรา จํานวน 261,551.239 ลิตร ยาสูบ จํานวน 231,104 ซอง ไพ่ จํานวน 17,855 สํารับ น้ํามันและผลิตภัณฑ์น้ํามัน จํานวน 915,626.000 ลิตร น้ําหอม จํานวน 87,012 ขวด รถจักรยานยนต์ จํานวน 793 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-เปิดขั้นตอนลงทะเบียน “เราชนะ” กลุ่มไม่มีสมาร์ทโฟน
วันพฤหัสบดีที่ 11 กุมภาพันธ์ 2564
เปิดขั้นตอนลงทะเบียน “เราชนะ” กลุ่มไม่มีสมาร์ทโฟน
...
สิ้นสุดการรอคอย
กับการเปิดรับลงทะเบียนเข้าร่วมโครงการเราชนะ
สําหรับประชาชนกลุ่มที่ต้องการความช่วยเหลือเป็นพิเศษ
เช่น ไม่สามารถเข้าถึงระบบอินเทอร์เน็ต
ไม่มีสมาร์ทโฟน รวมถึงผู้สูงอายุ ผู้พิการ ผู้ป่วยติดเตียง
ที่ไม่สามารถใช้งานแอปพลิเคชัน “เป๋าตัง” ได้
.
ล่าสุด กระทรวงการคลัง
จะเปิดให้ลงทะเบียน “เราชนะ” ในกลุ่มนี้
ได้ตั้งแต่วันที่ 15 - 25 ก.พ. 64
ที่ ธ.กรุงไทยทุกสาขา
หรือหน่วยรับลงทะเบียนเคลื่อนที่ของ ธ.กรุงไทย
.
สิ่งที่ต้องเตรียมไปเพื่อลงทะเบียนขอรับสิทธิ์
คือ บัตรประชาชนแบบสมาร์ทการ์ด
.
สําหรับขั้นตอนการลงทะเบียนนั้น
เจ้าหน้าที่จะกรอกข้อมูลส่วนบุคคลของผู้มีสิทธิ์
หลังจากนั้น ระบบให้ยืนยันตัวตน
โดยการเสียบบัตรประชาชน
ผ่านเครื่องรูดบัตรอิเล็กทรอนิกส์ หรือ EDC
พร้อมกําหนดรหัส (PIN Code)
เพื่อเป็นรหัสเมื่อไปใช้จ่ายที่ร้านค้า
และถ่ายรูปใบหน้ายืนยัน และถ่ายรูปบัตรประชาชนอีกครั้ง
.
เมื่อลงทะเบียนเสร็จ ระบบจะทําการตรวจสอบสิทธิ์
เมื่อผ่านสิทธิ์แล้ว จะได้วงเงินเข้าบัตรเป็นรายสัปดาห์ทุกวันศุกร์
โดยจะเริ่มโอนเงินวันที่ 5 มี.ค.นี้
.
สําหรับขั้นตอนการใช้จ่ายวงเงินนั้น
จะเริ่มใช้จ่าย ผ่านบัตรประชาชน
ซึ่งสามารถใช้ได้กับเครื่องอีดีซีของร้านค้า
เช่นเดียวกับผู้ถือบัตรสวัสดิการ ฯ
.
กรณีไปใช้จ่ายในร้านค้าถุงเงิน
ให้นําบัตรประชาชนไปแสดงต่อร้านค้า
ร้านค้าจะสแกนบัตร และ ยืนยันการชําระเงิน
ด้วยรหัสบัตร 6 หลักที่ได้ลงทะเบียนไว้
.
สําหรับวงเงินที่ได้รับ สามารถสะสมได้
และใช้จ่ายได้จนถึงวันที่ 31 พ.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ยุติธรรม​ เปิดการขายทอดตลาดทรัพย์สินคดียาเสพติด​ ประเภทตุ๊กตาโมเดล ๒๘๖​ รายการ​ ประเดิมตัวแรกโมเดลลูฟี่​ วันพีช ด้วยราคา ๑๑๑,๐๐๐​ ​บาท​ พร้อมตั้งเป้ายึดทรัพย์ตัดวงจรนักค้ายาเสพ
วันพฤหัสบดีที่ 11 กุมภาพันธ์ 2564
รมว.ยุติธรรม​ เปิดการขายทอดตลาดทรัพย์สินคดียาเสพติด​ ประเภทตุ๊กตาโมเดล ๒๘๖​ รายการ​ ประเดิมตัวแรกโมเดลลูฟี่​ วันพีช ด้วยราคา ๑๑๑,๐๐๐​ ​บาท​ พร้อมตั้งเป้ายึดทรัพย์ตัดวงจรนักค้ายาเสพ
นาย​สมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เป็นประธาน​เปิดการขายทอดตลาดทรัพย์สินที่ไม่เหมาะสมที่จะเก็บรักษา​ ครั้งที่ ๑/๒๕๖๔
ในวันเสาร์ที่ ๖ กุมภาพันธ์​ ๒๕๖๔​ เวลา​ ๐๙.๓๐​ น.​ ณ​ สํานักงาน​ ป.ป.ส.​ เขตดินแดง​ กรุงเทพฯ นาย​สมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เป็นประธาน​เปิดการขายทอดตลาดทรัพย์สินที่ไม่เหมาะสมที่จะเก็บรักษา​ ครั้งที่ ๑/๒๕๖๔ โดยมีว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม​ พร้อมด้วยนายวิชัย ไชยมงคล เลขาธิการ ป.ป.ส. และผู้บริหารของสํานักงาน ป.ป.ส.​ ร่วมในพิธี
รัฐมนตรี​ว่าการ​กระทรวง​ยุติธรรม​ กล่าวว่า​ การขายทอด​ตลาดทรัพย์​สินที่ไม่เหมาะสมจะเก็บรักษาเป็นกระบวนการหนึ่งในมาตรการปราบปรามและบังคับใช้กฎหมายตามนโยบายการปราบปรามยาเสพติดของรัฐบาลตาม​พระราชบัญญัติ​มาตรการ​ในการปราบปรามผู้กระทําความผิดเกี่ยวกับคดียาเสพติด พ.ศ.​ ๒๕๓๔​ ซึ่งเป็นเครื่องมือหลักในการจัดการกับทรัพย์สินของนักค้ายาเสพติด และกลุ่ม​ผู้มีอิทธิพล​ที่เกี่ยวข้องกับยาเสพติด​ เพื่อเป็นการตัดวงจรและศักยภาพทางการเงิน​
ซึ่งการขายทอดตลาด​ทรัพย์สิน​ฯ​ ครั้งนี้เป็นประเภทตุ๊กตาโมเดล จํานวน​ ๒๘๖ รายการ​ที่ตรวจยึดไว้ในคดียาเสพติดรายสําคัญที่นักค้ายาเสพติดนําเงินที่ได้จากการจําหน่ายยาเสพติดไปแปรสภาพเป็นทรัพย์สินดังกล่าว เป็นการบริหารจัดการทรัพย์สินที่ตรวจยึดไว้ในคดียาเสพติด ตาม​พระราชบัญญัติ​มาตรการ​ในการปราบปรามผู้กระทําความผิดเกี่ยวกับยาเสพติด พ.ศ.​ ๒๕๓๔ เมื่อดําเนินการขายทอด​ตลาดทรัพย์​สินได้แล้วจะทําการยึดและเก็บรักษาเงินที่ได้จากการขายทอดตลาด​ไว้แทน โดยนําเข้าฝากกับสถาบันการเงิน หากศาลมีคําสั่งยกฟ้องในคดีอาญาหลัก หรือยกคําร้องขอริบ​ทรัพย์สิน​ และคณะกรรมการตรวจสอบ​ทรัพย์สิน​มีมติให้คืนทรัพย์สินแก่เจ้าของ​ทรัพย์สิน​ สํานักงาน​ ป.ป.ส.จะดําเนินการคืนเงินพร้อมดอกเบี้ยให้แก่เจ้าของทรัพย์สินนั้น แต่หากศาลมีคําสั่งริบทรัพย์สินให้ตกเป็นของกองทุนป้องกันและปราบปรามยาเสพติด จะส่งมอบเงินที่ได้จากการขายทอดตลาดทรัพย์สินนั้นให้แก่กองทุนป้องกันและปราบปรามยาเสพติด​ เป็นการลดภาระค่าใช้จ่ายให้แก่รัฐบาล และเป็นการนําไปใช้ประโยชน์ในการแก้ไขปัญหายาเสพติดของประเทศ ๔ ด้าน คือ ๑.​ ด้านการป้องกัน ๒.​ ด้านปราบปราม ๓. ด้านบําบัดฟื้นฟู และ​ ๔.​ ด้านบุคลากร รวมถึงช่วยเหลือเจ้าหน้าที่ที่ได้รับบาดเจ็บหรือเสียชีวิตจากการปฏิบัติหน้าที่ปราบปรามยาเสพติด ตลอดจนเป็นเงินสินบนรางวัล
ทั้งนี้​ รัฐบาลวางเป้าหมายการยึดอายัดทรัพย์สินในปีงบประมาณ​ พ.ศ.​ ๒๕๖๔​ ไว้จํานวน ๖,๐๐๐​ ล้านบาท ซึ่งในไตรมาสแรก (ตุลาคม​ ๒๕๖๓ -​ มกราคม​ ๒๕๖๔) มีผลการยึดอายัดทรัพย์สินมูลค่า ๑,๐๔๔ ล้านบาท​ และการดําเนินการกับคดีค้างเก่ามูลค่า ๗๖๗ ล้านบาท​ รวมผลการดําเนินการมูลค่าประมาณ ๑,๘๑๑ ล้านบาท​ หรือคิดเป็นร้อยละ ๓๐.๑๙
จากนั้นรัฐมนตรีว่าการกระทรวงยุติธรรม​ และคณะผู้บริหาร​ ได้ร่วมรับชมการประมูล และมอบตุ๊กตาโมเดลลูฟี่ ขนาดเท่าตัวจริง​ จากการ์ตูนวันพีช​ให้แก่ผู้ที่ชนะการประมูลด้วยราคา ๑๑๑,๐๐๐ บาท
รัฐบาลไทย-ข่าวทำเนียบรัฐบาล-ก.แรงงาน เร่งทำกรอบแนวทางแก้ปัญหาแรงงานเด็ก  หวังถอดสินค้าออกจากบัญชี Blacklist สหรัฐ
วันพฤหัสบดีที่ 11 กุมภาพันธ์ 2564
ก.แรงงาน เร่งทํากรอบแนวทางแก้ปัญหาแรงงานเด็ก  หวังถอดสินค้าออกจากบัญชี Blacklist สหรัฐ
ก.แรงงาน โดย กสร. ชวนผู้ผลิตสินค้าประเภทกุ้ง ปลา อ้อย และเครื่องนุ่งห่ม ร่วมระดมสมองจัดทํากรอบแนวทางของสปก.ในการป้องกันและแก้ไขปัญหา การใช้แรงงานเด็ก แรงงานบังคับ แสดงความมุ่งมั่นของรัฐบาลไทยต่อสหรัฐ หวังขอถอดถอนรายการสินค้าออกจากบัญชี Blacklist
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากข้อมูลการสํารวจเด็กทํางานในประเทศไทย ในปี พ.ศ. 2561 พบว่า มีเด็กอายุ 5-17 ปี ทั้งหมด 10.47 ล้านคน เป็นแรงงานเด็ก จํานวน 1.77 แสนคน โดยมีการทํางานที่เข้าข่ายงานอันตราย จํานวน 1.3 แสนคน รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีความมุ่งมั่นในการต่อต้านการใช้แรงงานเด็ก หรือแรงงานบังคับ โดยเฉพาะในอุตสาหกรรมที่สินค้าไทยถูกขึ้นบัญชีจากสหรัฐอเมริกาจํานวน 5 รายการ ได้แก่ เครื่องนุ่งห่มและกุ้ง (แรงงานเด็ก แรงงานบังคับ) อ้อยและสื่อลามก (แรงงานเด็ก) และปลา (แรงงานบังคับ) จึงมีนโยบายให้กรมสวัสดิการและคุ้มครองแรงงานเร่งดําเนินการหามาตรการถอดถอนรายการสินค้าดังกล่าวออกจากการถูกขึ้นบัญชี โดยมีเป้าหมายที่จะถอดรายการสินค้าออกจากบัญชีอย่างน้อย 1 รายการ ให้ได้ภายในปี 2565 เพื่อไม่ให้ถูกใช้เป็นข้ออ้างในการกีดกันสินค้าที่ส่ง ผลกระทบต่อธุรกิจการส่งออกอันเป็นแหล่งรายได้ของประเทศ โดยให้เกิดความร่วมมือระหว่างภาครัฐบาล ภาคอุตสาหกรรม และภาคประชาสังคมในการแก้ปัญหาแรงงานอย่างเป็นระบบ และยั่งยืน รวมทั้งให้ได้รับการยอมรับในประชาคมโลก
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า แนวทางการดําเนินงานของกรมที่จะแสดงให้สหรัฐอเมริกาประจักษ์ถึงความมุ่งมั่นในการแก้ปัญหาการใช้แรงงานเด็ก แรงงานบังคับ ต้องเกิดจากความร่วมมือของภาคอุตสาหกรรมที่พร้อมจะดูแลคุณภาพชีวิตของแรงงาน ให้เป็นไปตามมาตรฐานแรงงานขององค์การแรงงานระหว่างประเทศ กรมจึงได้เชิญผู้แทนภาคอุตสาหกรรมในสินค้ากุ้ง ปลา อ้อย เครื่องนุ่งห่ม และภาคประชาสังคมที่เกี่ยวข้อง รวมถึงเจ้าหน้าที่ภาครัฐให้มาร่วมกันระดมความคิดเห็นเกี่ยวกับแนวปฏิบัติของสถานประกอบกิจการในการป้องกันและแก้ไขปัญหาการใช้แรงงานเด็ก แรงงานบังคับในสินค้าดังกล่าว และสรุปให้เป็นกรอบแนวทางดําเนินการอย่างเป็นรูปธรรม ซึ่งจะสอดคล้องกับหลักเกณฑ์การพิจารณาในการถอดรายการสินค้าออกจากการถูกขึ้นบัญชี ที่ประเทศไทยได้พยายามดําเนินการอย่างจริงจังจากทุกภาคส่วน ให้ปรากฏผลเห็นอย่างก้าวหน้า ชัดเจน และตรวจสอบได้ อันจะนําไปสู่การ รักษาตลาด และรักษาภาพลักษณ์ที่ดีของสินค้าไทยได้ในที่สุด
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญ “เงินออมมั่งมี Chinese New Year ปี 2564”
วันพฤหัสบดีที่ 11 กุมภาพันธ์ 2564
ธ.ก.ส. จัดแคมเปญ “เงินออมมั่งมี Chinese New Year ปี 2564”
ธ.ก.ส.จัดแคมเปญ “เงินออมมั่งมี Chinese New Year ปี 2564” เมื่อเปิดบัญชีใหม่หรือฝากเงินเพิ่ม 20,000 บาทขึ้นไป คงยอดไว้ในบัญชี 4 เดือน รับทันทีกระปุกออมทรัพย์ “สิงโตรับทรัพย์” ซึ่งบรรจุเงินหยวนเป่า สัญลักษณ์แห่งความร่ํารวย
ธ.ก.ส. จัดแคมเปญ “เงินออมมั่งมี Chinese New Year ปี 2564” เมื่อเปิดบัญชีใหม่หรือฝากเงินเพิ่ม 20,000 บาทขึ้นไป คงยอดไว้ในบัญชี 4 เดือน รับทันทีกระปุกออมทรัพย์ “สิงโตรับทรัพย์” ซึ่งบรรจุเงินหยวนเป่า สัญลักษณ์แห่งความร่ํารวย เสริมความเป็นสิริมงคลในเทศกาลตรุษจีน เริ่มรับฝากตั้งแต่ 15 กุมภาพันธ์ ถึง 15 มีนาคม 2564 พร้อมเพิ่มความสะดวก ไม่ต้องรอคิวนาน ด้วยบริการระบบ คิวออนไลน์ (A-Queue) เลือกวันเวลาและสาขาที่ต้องการใช้บริการได้ด้วยตัวท่านเอง
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้จัดแคมเปญ “เงินออมมั่งมี Chinese New Year ปี 2564” เพื่อส่งความสุข ความปรารถนาดีและความเป็นสิริมงคล เนื่องในเทศกาลตรุษจีน ปี 2564 ให้แก่ผู้ฝากเงินกับ ธ.ก.ส. โดยจะได้รับกระปุกออมทรัพย์ “สิงโตรับทรัพย์” ซึ่งมีลักษณะเป็นหุ่นเชิดสิงโตเกาะถุงแดงที่บรรจุเงินหยวนเป่าหรือเงินตําลึงจีนที่ล้นออกมาจากถุง เสมือนเป็นสัญลักษณ์แห่งความมั่งคั่งร่ํารวยและความเป็นสิริมงคล เป้าหมายรับฝาก 500 ล้านบาท โดยเปิดรับฝากตั้งแต่วันที่ 15 กุมภาพันธ์ ถึง 15 มีนาคม 2564 หรือจนกว่าของที่ระลึกจะหมด
สําหรับเงื่อนไขการรับฝาก เปิดบัญชีใหม่หรือฝากเงินเพิ่ม 20,000 บาทขึ้นไป ในบัญชีเงินฝากออมทรัพย์ใช้สมุด เงินฝากออมทรัพย์ทวีโชค เงินฝากออมทรัพย์ A-Savings หรือบัญชีเงินฝากรักษาทรัพย์ คงยอดเงินฝากในบัญชี 4 เดือน จะได้รับกระปุกออมทรัพย์ ธ.ก.ส.“สิงโตรับทรัพย์” จํานวน 1 กระปุก จํากัดสิทธิ์ 1 บัญชี ต่อ 1 กระปุก ณ ธ.ก.ส. สาขาที่ร่วมแคมเปญ ทั้งนี้ เพื่อเป็นการอํานวยความสะดวกให้แก่ลูกค้า ลดระยะเวลารอคอยของลูกค้าในการทําธุรกรรม และลดความแออัดของผู้มาใช้บริการที่สาขา ธ.ก.ส. ได้เปิดให้บริการ ระบบคิวออนไลน์ (A-Queue) ซึ่งลูกค้าสามารถเลือกวัน เวลา และสาขาที่ต้องการใช้บริการได้เอง ผ่านทางเว็บไซต์ www.baac.or.th โดยสามารถสอบถามรายละเอียดเพิ่มเติมหรือสอบถามสาขาที่ร่วมกิจกรรมได้ที่ Call Center 02 555 0555
รัฐบาลไทย-ข่าวทำเนียบรัฐบาล-Beef Board รายงานตัวเลขสินค้าโคเนื้อและผลิตภัณฑ์ ประจำไตรมาสที่ 4/2563
วันพฤหัสบดีที่ 11 กุมภาพันธ์ 2564
Beef Board รายงานตัวเลขสินค้าโคเนื้อและผลิตภัณฑ์ ประจําไตรมาสที่ 4/2563
Beef Board รายงานตัวเลขสินค้าโคเนื้อและผลิตภัณฑ์ ประจําไตรมาสที่ 4/2563 เดือนธันวาคม พบไทยยังคงสามารถส่งออกเนื้อโคและโคมีชีวิตได้อย่างต่อเนื่อง
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานการประชุมคณะกรรมการนโยบายพัฒนาโคเนื้อ-กระบือ และผลิตภัณฑ์แห่งชาติ (Beef Board) ณ กระทรวงเกษตรและสหกรณ์ โดยที่ประชุมได้มีการรายงานสินค้าโคเนื้อและผลิตภัณฑ์ ประจําไตรมาสที่ 4/2563 เดือนธันวาคม แบ่งเป็น ด้านการผลิต มีการผลิตโคเนื้อ ในช่วงเดือน ต.ค. – ธ.ค. 2563 จํานวน 0.291 ล้านตัว เป็นเนื้อโค 48.95 พันตัน (ในปี 2563 มีเนื้อโค 206.15 พันตันต่อปี) การนําเข้าพ่อ-แม่พันธุ์ในช่วงเดือน ต.ค. – ธ.ค. 2563 จํานวน 1,000 ตัว (แม่พันธุ์ 915 ตัว พ่อพันธุ์ 85 ตัว และน้ําเชื้อ 127,491 โด๊ส) มีจังหวัดที่เป็นแหล่งผลิตโคเนื้อที่สําคัญ ได้แก่ นครราชสีมา สุรินทร์ อุบลราชธานี ศรีสะเกษ และบุรีรัมย์ ด้านการตลาด ตลาดส่งออกโคมีชีวิตไปประเทศเพื่อนบ้าน เช่น ลาว เวียดนาม ยังคงมีความต้องการอย่างต่อเนื่อง และการส่งออกเนื้อโค แบ่งเป็น เนื้อโคสด ไปยังเมียนมา 53% กัมพูชา 35% ลาว 12% และเนื้อโคแปรรูป ไปยังญี่ปุ่น 100% สําหรับการนําเข้าเนื้อโคของไทยส่วนใหญ่นําเข้าจากออสเตรเลีย เพื่อบริโภคและเป็นวัตถุดิบแปรรูปส่งออก ปริมาณการส่งออก-นําเข้าเนื้อและโคของไทย ในปี 2563 มีการนําเข้าโคมีชีวิตจากประเทศเมียนมาร์ 96% และส่งออกไปประเทศสาธารณรัฐประชาชนลาว 63% ทั้งนี้ ตลาดโคเนื้อไตรมาศ 4/63 ราคาโคมีชีวิตที่เกษตรกรขายได้เฉลี่ยกิโลกรัมละ 93.10 บาท เพิ่มขึ้นจากช่วงเดียวกันของปีที่แล้วร้อยละ 0.05 และเพิ่มขึ้นจากไตรมาศ 3/63 ร้อยละ 0.27
นอกจากนี้ ที่ประชุมยังได้มีการรายงานความคืบหน้าการดําเนินงานในด้านต่าง ๆ ได้แก่ 1) ความก้าวหน้าระเบียบสํานักนายกรัฐมนตรีว่าด้วยการพัฒนาโคเนื้อ กระบือ และผลิตภัณฑ์ พ.ศ. 25... 2) คําสั่งแต่งตั้งคณะอนุกรรมการขับเคลื่อนนโยบายพัฒนาโคเนื้อ-กระบือ และผลิตภัณฑ์แห่งชาติ 3) การบรรจุแผนการผลิตและการตลาดโคเนื้อ เข้าไปอยู่ในแผนการพัฒนาของ EEC 4) สรุปการขับเคลื่อนโครงการส่งเสริมการเลี้ยงโคเนื้อ กระบือ ภายใต้ยุทธศาสตร์โคเนื้อ-กระบือ กรมปศุสัตว์ 5) การใช้มาตรการปกป้องจากการนําเข้าสินค้าที่เพิ่มขึ้น และมาตรการตอบโต้การทุ่มตลาด เพื่อช่วยบรรเทาผลกระทบจากการเปิดตลาดการค้าเสรี (FTA) 6) ความก้าวหน้าโครงการส่งเสริมการเลี้ยงโคเนื้อที่ขอรับการสนับสนุนเงินกู้จากกองทุน FTA และ 7) ความก้าวหน้าการดําเนินงานโครงการส่งเสริมการเลี้ยงสัตว์และกิจการที่เกี่ยวเนื่อง (MOU)
รัฐบาลไทย-ข่าวทำเนียบรัฐบาล-หนุนใช้ e – อั่งเปา แทนเงินสดต้อนรับตรุษจีน
วันพฤหัสบดีที่ 11 กุมภาพันธ์ 2564
หนุนใช้ e – อั่งเปา แทนเงินสดต้อนรับตรุษจีน
...
ซินเจียยู่อี่ ซินนี้ฮวดใช้ แฟนเพจไทยคู่ฟ้า
ช่วงนี้ถือว่าเป็นเทศกาล “แจกอั่งเปา”
ให้ลูกให้หลานในครอบครัว
.
เทศกาลตรุษจีนปีนี้ ยังคงอยู่ในช่วงโควิด-19
ดังนั้น เพื่อให้การแจกอั่งเปา
เป็นไปอย่างปลอดภัย
แอดมินขอสนับสนุน e – อั่งเปา
แทนการให้เงินสดนะครับ
.
โดยการจ่ายเงินผ่าน
Netbank ของธนาคารต่าง ๆ
ซึ่งสะดวกสบายและปลอดภัย
เพียงแค่ปลายนิ้วสัมผัส
และยังช่วยลดปริมาณ
ซองอั่งเปาอีกด้วย
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม สำนักงาน ป.ป.ส. ร่วมตำรวจ-ฝ่ายปกครอง แถลงโชว์ผลงานยึดทรัพย์สินเครือข่ายยาเสพติดเมืองกาญจนบุรี รวมมูลค่า 15 ล้านบาท ตามแผนปฏิบัติการ “ยุทธการพิทักษ์ไทย”
วันพฤหัสบดีที่ 11 กุมภาพันธ์ 2564
กระทรวงยุติธรรม สํานักงาน ป.ป.ส. ร่วมตํารวจ-ฝ่ายปกครอง แถลงโชว์ผลงานยึดทรัพย์สินเครือข่ายยาเสพติดเมืองกาญจนบุรี รวมมูลค่า 15 ล้านบาท ตามแผนปฏิบัติการ “ยุทธการพิทักษ์ไทย”
กระทรวงยุติธรรม สํานักงาน ป.ป.ส. ร่วมตํารวจ-ฝ่ายปกครอง แถลงโชว์ผลงานยึดทรัพย์สินเครือข่ายยาเสพติดเมืองกาญจนบุรี รวมมูลค่า 15 ล้านบาท ตามแผนปฏิบัติการ “ยุทธการพิทักษ์ไทย”
ในวันอาทิตย์ที่ 7 กุมภาพันธ์ 2564 ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วย พ.ต.ท.ไพศิษฎ์ สังคหะพงศ์ รองเลขาธิการ ป.ป.ส. ร้อยตรี พงศธร ศิริสาคร รองผู้ว่าราชการจังหวัดกาญจนบุรี นายอํานาจ เหล่ากอที ผอ.ปปส.ภ.7 นายอุดมชัย โลหณุต ผอ.สปป. พล.ต.ต.วรณัน สุขเจริญ ผบก.ภ.จว.กาญจนบุรี พ.ต.อ.กฤติชัย ทองอยู่ รองผบก.ภ.จว.กาญจนบุรี พร้อมด้วยผู้แทนจากกองบังคับการสืบสวนสอบสวนภูธรภาค 7 ตํารวจภูธรจังหวัดกาญจนบุรี กองบัญชาการตํารวจปราบปรามยาเสพติด กองอํานวยการรักษาความมั่นคงภายในราชอาณาจักร ฝ่ายปกครองในพื้นที่ และ ปปส.ภ.7 แถลงข่าวคดีเครือข่ายนายไพโรจน์ ภู่ฉุน ภายใต้แผนปฏิบัติการ “ยุทธการพิทักษ์ไทย ยึดทรัพย์ตัดวงจรยาเสพติด 1/64” ในพื้นที่ อ.ท่าม่วง จ.กาญจนบุรี
ผลการปฏิบัติ ได้จับกุมนายไพโรจน์ ภู่ฉุน จากการตรวจสอบเพื่อยึด/อายัดทรัพย์สินที่มีเหตุอันควรสงสัยว่าเป็นทรัพย์สินที่เกี่ยวเนื่องกับการกระทําความผิดเกี่ยวกับยาเสพติดในความครอบครองของผู้ต้องหา ได้แก่ โคขุน จํานวน 257 ตัว บ้านพร้อมที่ดิน 1 แปลง รถยนต์ จํานวน 3 คัน รถจักรยานยนต์ จํานวน 1 คัน รถไถ จํานวน 2 คัน และเครื่องอัดฟาง จํานวน 1 คันรวมมูลค่ากว่า 15,000,000 บาท
ทั้งนี้ ปฏิบัติการดังกล่าวเป็นการบูรณาการความร่วมมือครั้งสําคัญของหลายหน่วยงาน และเป็นการใช้อํานาจตาม พ.ร.บ.มาตรการในการปราบปรามผู้กระทําความผิดเกี่ยวกับยาเสพติด พ.ศ. 2534 (มาตรการสมคบ สนับสนุนช่วยเหลือ) โดยขยายผลจับกุมบุคคลที่เกี่ยวข้องและยึดทรัพย์สิน เพื่อทําลายเครือข่ายและโครงสร้างการค้ายาเสพติดรายสําคัญ ที่ส่งผลกระทบต่อสภาพปัญหาการแพร่ระบาดยาเสพติดของประเทศ
รัฐบาลไทย-ข่าวทำเนียบรัฐบาล-กรมการจัดหางาน เชิญ ประชาชนใช้บริการ E-service ปลอดภัย ห่างไกล โควิด-19
วันพฤหัสบดีที่ 11 กุมภาพันธ์ 2564
กรมการจัดหางาน เชิญ ประชาชนใช้บริการ E-service ปลอดภัย ห่างไกล โควิด-19
อธิบดีกรมการจัดหางาน แนะนําช่องทางการให้บริการทางออนไลน์ของกรมการจัดหางาน เพิ่มประสิทธิภาพการให้บริการ สอดรับมาตรการลดความเสี่ยงแพร่เชื้อโควิด-19
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางาน ตั้งเป้ายกระดับการให้บริการประชาชน ผ่านบริการอิเล็กทรอนิกส์ภาครัฐ เพื่อครอบคลุมการให้บริการแก่ประชาชนที่ต้องการติดต่อราชการทุกพื้นที่ ช่วยลดภาระค่าใช้จ่ายของประชาชน และลดความเสี่ยงการแพร่ระบาดของเชื้อไวรัสโคโรนา 2019 จากการรวมกลุ่มของประชาชน ตามที่รัฐมนตรีว่าการกระทรวงแรงงาน นายสุชาติ ชมกลิ่น เน้นย้ํา ให้หน่วยงานในสังกัดกระทรวงแรงงานปฏิบัติตามมาตรการกระทรวงสาธารณสุขอย่างเคร่งครัด
สําหรับประชาชนที่ต้องการติดต่อขอรับบริการตามภารกิจต่าง ๆ ของกรมการจัดหางาน สามารถดําเนินการได้ด้วยตนเอง โดยใช้ช่องทางออนไลน์ (E – Services) ดังนี้
1. ต้องการหางานทํา หรือนายจ้าง/สถานประกอบการที่ต้องการหาคนทํางาน ใช้บริการได้ที่ smartjob.doe.go.th หรือ ไทยมีงานทํา.com
2. ระบบขึ้นทะเบียน/รายงานตัวผู้ประกันตนกรณีว่างงาน ใช้บริการได้ที่ empui.doe.go.th
3. ต้องการเข้าร่วมโครงการส่งเสริมการจ้างงานใหม่ สําหรับผู้จบการศึกษาใหม่โดยภาครัฐและภาคเอกชน (Co-Payment) ลงทะเบียนได้ที่ www.จ้างงานเด็กจบใหม่.com
4. ต้องการลงทะเบียนแจ้งความประสงค์ไปทํางานต่างประเทศ แจ้งการเดินทางไปทํางานต่างประเทศด้วยตนเอง /แจ้งการเดินทางกลับไปทํางานต่างประเทศ ใช้บริการได้ที่ toea.doe.go.th
5. ระบบอนุญาตทํางานของคนต่างด้าว (3 สัญชาติ) e-workpermit.doe.go.th
6. ระบบแจ้งการทํางานของคนต่างด้าว ทาง Application ชื่อ e-inform
อธิบดีกรมการจัดหางาน กล่าวเพิ่มเติมว่า ได้สั่งการให้สํานักงานจัดหางานจังหวัด และสํานักจัดหางานกรุงเทพมหานครพื้นที่ 1-10 ประชาสัมพันธ์สร้างความรู้ความเข้าใจให้แก่นายจ้าง/สถานประกอบการ คนหางานและประชาชนทั่วไปที่มาติดต่อราชการ ให้ตระหนักถึงมาตรการป้องกันและควบคุมโรค ทราบวิธีป้องกันตนเองจากการแพร่ระบาดของโรคโควิด-19 การเว้นระยะห่างทางสังคม (Social Distancing) และการงดเว้นไปในสถานที่ที่มีคนหนาแน่น รวมถึงสถานที่ราชการหากไม่มีความจําเป็น กรณีไม่สามารถหลีกเลี่ยงได้ขอความร่วมมือให้สวมหน้ากากอนามัยตลอดระยะเวลาที่ใช้บริการ ณ สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 รวมทั้งปฏิบัติตามมาตรการที่เจ้าหน้าที่แนะนําอย่างเคร่งครัด หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ทส. ลงพื้นที่ตรวจการจัดการสิ่งแวดล้อม สมุทรปราการ พร้อมเร่งขับเคลื่อนอุตสาหกรรม มิติใหม่ New Nomal  ด้านสิ่งแวดล้อม
วันพฤหัสบดีที่ 11 กุมภาพันธ์ 2564
ทส. ลงพื้นที่ตรวจการจัดการสิ่งแวดล้อม สมุทรปราการ พร้อมเร่งขับเคลื่อนอุตสาหกรรม มิติใหม่ New Nomal ด้านสิ่งแวดล้อม
ทส. ลงพื้นที่ตรวจการจัดการสิ่งแวดล้อม สมุทรปราการ พร้อมเร่งขับเคลื่อนอุตสาหกรรม มิติใหม่ New Nomal ด้านสิ่งแวดล้อม
ทส. ลงพื้นที่ตรวจการจัดการสิ่งแวดล้อม สมุทรปราการ พร้อมเร่งขับเคลื่อนอุตสาหกรรม มิติใหม่ New Nomal ด้านสิ่งแวดล้อม
วันนี้ (11 กุมภาพันธ์ 2564) เวลาประมาณ 10.15 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูงที่เกี่ยวข้องในสังกัดกระทรวงทรัพยากรธรรมชาติและสิ่งแวดล้อม (ทส.) ลงพื้นที่ตรวจติดตามการดําเนินงานแก้ไขปัญหาด้านสิ่งแวดล้อมในพื้นที่จังหวัดสมุทรปราการ โดยรับฟังปัญหา อุปสรรคในการดําเนินงาน และลงพื้นที่ตรวจระบบการจัดการน้ําเสียของบริษัทเขตประกอบการอุตสาหกรรมฟอกหนัง กม. 34 จํากัด พร้อมทั้งมอบนโยบายและให้ข้อเสนอแนะการดําเนินงานฯ
โดยขอให้ส่วนราชการ และผู้ประกอบการ ในพื้นที่จังหวัดสมุทรปราการ เข้มงวดกับการบําบัดน้ําเสียของโรงงานที่อยู่ในความดูแล รวมถึงการบําบัดน้ําเสียของชุมชน ก่อนที่ปล่อยลงสู่ระบบนิเวศ และให้รักษามาตรฐานการดําเนินงานที่เป็นมิตรต่อสิ่งแวดล้อม รวมถึงการใช้พลังงานสะอาด การใช้พลังงานทดแทน ให้มีความต่อเนื่อง
อีกทั้งให้สํานักงานทรัพยากรธรรมชาติและสิ่งแวดล้อมจังหวัดสมุทรปราการ เป็นศูนย์กลางในการประสานงานในพื้นที่ และให้กรมควบคุมมลพิษ ทบทวนมาตรฐานการระบายน้ําทิ้ง และให้หน่วยงานในสังกัด ทส. ที่้กี่ยวข้อง ให้การสนับสนุนการดําเนินงานอย่างเต็มกําลังทั้งนี้ เพื่อให้อุตสาหกรรมของประเทศไทย ก้าวสู่บริบทมิติใหม่ New Nomal ด้านสิ่งแวดล้อม และเป็นการรักษาความหลากหลายทางชีวภาพและรักษาฐานการพัฒนาเศรษฐกิจของประเทศในพื้นที่จังหวัดสมุทรปราการสู่ความยั่งยืน
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่หมู่บ้านนำร่องพืชกระท่อมคลองสาม หารือชาวบ้านเก็บข้อมูลทำร่างกฎหมาย หวังทำเป็นพืชเศรษฐกิจใหม่ แต่ต้องควบคุมการปลูกหากมากไปจะทำราคาตก
วันพฤหัสบดีที่ 11 กุมภาพันธ์ 2564
รมว.ยุติธรรม ลงพื้นที่หมู่บ้านนําร่องพืชกระท่อมคลองสาม หารือชาวบ้านเก็บข้อมูลทําร่างกฎหมาย หวังทําเป็นพืชเศรษฐกิจใหม่ แต่ต้องควบคุมการปลูกหากมากไปจะทําราคาตก
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่หมู่บ้านนําร่องพืชกระท่อมคลองสาม หารือชาวบ้านเก็บข้อมูลทําร่างกฎหมาย หวังทําเป็นพืชเศรษฐกิจใหม่ แต่ต้องควบคุมการปลูกหากมากไปจะทําราคาตก
ในวันอาทิตย์ที่ ๗ กุมภาพันธ์ ๒๕๖๔ นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้ลงพื้นที่ไปยัง หมู่ที่ ๑๒ ตําบลคลองสาม อําเภอคลองหลวง จังหวัดปทุมธานี พบกับผู้นําชุมชน และชาวบ้าน พูดคุยหารือและรับฟังความคิดเห็นเกี่ยวกับกฎหมายพืชกระท่อม เพื่อนําข้อเสนอและความคิดเห็นต่างๆ ไปเป็นข้อมูลในการร่าง พ.ร.บ.พืชกระท่อม ซึ่งเป็นกฎหมายรองของ ร่าง พ.ร.บ.ยาเสพติดให้โทษ (ฉบับที่...) พ.ศ. .... หรือกฎหมายปลดล็อกพืชกระท่อมที่ผ่านการพิจารณาของสภาผู้แทนราษฎรไปแล้ว และกําลังเข้าสู่การพิจารณาของวุฒิสภา โดยหมู่บ้านแห่งนี้เมื่อประมาณ ๒ ปีก่อน เคยมีคดีและมีการจับกุมเกี่ยวกับเรื่องพืชกระท่อมเพราะมีการปลูกกันอยู่หลายร้อยต้น ซึ่งปัจจุบันหมู่บ้านแห่งนี้เป็นหนึ่งในหมู่บ้านนําร่อง ๑๓๕ แห่ง โดยจัดตั้งคณะกรรมการพืชกระท่อมตําบลและหมู่บ้าน เพื่อรายงานผลการนําร่องในพื้นที่ ทั้งการตรวจสอบข้อมูลการขึ้นทะเบียนผู้เสพและผู้ครอบครองพืชกระท่อมผ่านระบบสารสนเทศ การจัดทําธรรมนูญชุมชนและแผนปฏิบัติการควบคุมพืชกระท่อม จัดทําประชาคม เป็นต้น
นายสมศักดิ์ฯ กล่าวอีกว่า ปัจจุบันพื้นที่แห่งนี้ควบคุมให้แต่ละบ้านยังคงพืชกระท่อมที่เคยปลูกไว้ได้ครัวเรือนละ ๓ ต้น โดยให้สามารถใช้ได้ตามวิถีชีวิตดั้งเดิม ซึ่งหากกฎหมายพืชกระท่อมประกาศใช้อย่างเป็นทางการจะเป็นส่วนหนึ่งที่ทําให้ชาวบ้านมีรายได้เพิ่มเติมได้ เพราะพืชกระท่อมสามารถนํามาเป็นพืชเศรษฐกิจตัวใหม่ ทําเป็นยาได้ แต่จะต้องมีการควบคุมการปลูก เพราะหากปลูกมากจนเกินไป ราคาจะตกมากจนราคาถูก ซึ่งตรงนี้จะต้องศึกษารายละเอียดและทําความเข้าใจเรื่องกลไกการตลาดให้ชาวบ้านเข้าใจด้วย
ทั้งนี้ภายหลังการหารือกับชาวบ้าน นายสมศักดิ์ ได้เดินดูต้นกระท่อมที่ชาวบ้านได้ปลูกไว้ โดยได้สอบถามถึงวิธีการดูแล ระยะห่างในการปลูกแต่ละต้น และยังได้ทดลองตัดทาบกิ่งต้นกระทุ่ม ที่เป็นพืชที่มีลักษณะใกล้เคียงกับกระท่อม เพื่อศึกษาวิธีการปลูกและการขยายพันธุ์ นําไปเป็นข้อมูลในการร่างกฎหมายต่อไป
รัฐบาลไทย-ข่าวทำเนียบรัฐบาล-เคาะแล้ว! ประกันรายได้ชาวสวนปาล์ม ปี 64
วันพฤหัสบดีที่ 11 กุมภาพันธ์ 2564
เคาะแล้ว! ประกันรายได้ชาวสวนปาล์ม ปี 64
...
แม้ขณะนี้ราคาปาล์มน้ํามันในท้องตลาด
จะอยู่สูงกว่าราคาประกันรายได้
แต่เพื่อรองรับความเสี่ยงจากสถานการณ์โควิด
รัฐบาลจึงได้ขยายเวลาโครงการ
“ประกันรายได้ปาล์มน้ํามัน” ออกไปอีก 1 ปี
.
โดยใช้หลักการเดียวกับโครงการ ปี 62 - 63 คือ
เกษตรกรที่ขึ้นทะเบียนกับกรมส่งเสริมการเกษตร
จะได้รับการประกันรายได้ปาล์มน้ํามัน
สูงสุด 25 ไร่/ครัวเรือน ราคา กก. ละ 4 บ.
ในพื้นที่ที่ให้ผลผลิตแล้ว 3 ปีขึ้นไป
เริ่มเดือนมกราคม – กันยายน 2564
.
สําหรับโครงการในปีการผลิต 62/63 ที่ผ่านมา
รัฐได้จ่ายเงินประกันรายได้ให้แก่ชาวสวนปาล์ม
ไปแล้วกว่า 378,892 ครัวเรือนทั่วประเทศ
หรือคิดเป็นเงินเท่ากับ 7,221.21 ล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรุงไทยผนึกกำลังบริษัทในเครือดึง KTC ร่วมต่อยอดธุรกิจลีสซิ่ง
วันพฤหัสบดีที่ 11 กุมภาพันธ์ 2564
กรุงไทยผนึกกําลังบริษัทในเครือดึง KTC ร่วมต่อยอดธุรกิจลีสซิ่ง
ธ.กรุงไทยเดินหน้าลุยธุรกิจลีสซิ่ง ดึง KTC ถือหุ้นบริษัท KTB LEASING ในสัดส่วน 75.05 % และธนาคารกรุงไทยลดสัดส่วนเหลือ 24.95% นําศักยภาพของกลุ่มบริษัทในเครือ มาต่อยอดธุรกิจใช้จุดแข็งของKTC ที่เชี่ยวชาญในธุรกิจรายย่อย มาพัฒนาผลิตภัณฑ์
ธนาคารกรุงไทยเดินหน้าลุยธุรกิจลีสซิ่ง ดึง KTC ถือหุ้นบริษัท KTB LEASING ในสัดส่วน 75.05 % และธนาคารกรุงไทยลดสัดส่วนเหลือ 24.95% นําศักยภาพของกลุ่มบริษัทในเครือ มาต่อยอดธุรกิจใช้จุดแข็งของKTC ที่เชี่ยวชาญในธุรกิจรายย่อย มาพัฒนาผลิตภัณฑ์ และขายผ่านเครือข่ายสาขาที่แข็งแกร่งของธนาคารที่ครอบคลุมทั่วประเทศ มั่นใจบริษัท KTB LEASING จะเติบโตและมีส่วนแบ่งในตลาดสินเชื่อรถยนต์เพิ่มขึ้น
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่าหลังจากธนาคารมียุทธศาสตร์ในการปรับพอร์ต บริษัทKTB LEASING บูรณาการกระบวนการติดตามหนี้ และปรับแผนธุรกิจใหม่หมด ขณะนี้ธนาคารพร้อมที่จะผนึกกําลังนําจุดแข็งของกลุ่มธุรกิจ มาส่งเสริมกันและกัน เพื่อเพิ่มศักยภาพในการแข่งขัน และประสานประโยชน์ทางธุรกิจอย่างรอบด้าน โดยล่าสุดธนาคาร ปรับเปลี่ยนสัดส่วนการถือหุ้นในบริษัทกรุงไทยธุรกิจลีสซิ่ง หรือ KTB LEASING โดยจะ ให้บริษัทบัตรกรุงไทย หรือ KTC เข้าถือหุ้นในสัดส่วน 75.05% และธนาคารกรุงไทยลดการถือหุ้นเหลือเพียง 24.95% ซึ่งคณะกรรมการธนาคารได้อนุมัติแล้วในวันนี้ และอยู่ระหว่างเสนอขออนุมัติต่อที่ประชุมผู้ถือหุ้นของ KTC
ธนาคารเชื่อมั่นว่า ความโดดเด่นและความเชี่ยวชาญในการทําธุรกิจสินเชื่อรายย่อยของ KTC ทั้งสินเชื่อบุคคล สินเชื่อทะเบียนรถยนต์ KTC พี่เบิ้ม สินเชื่อนาโนไฟแนนซ์ จะช่วยเพิ่มสัดส่วนธุรกิจลีสซิ่งของบริษัท KTB LEASING โดยเฉพาะในส่วนของสินเชื่อกลุ่มตลาดรถยนต์ใหม่ รถมือ 2 และรถแลกเงิน ซึ่งเป็นกลุ่มผลิตภัณฑ์ที่มีตลาดใหญ่ และมีศักยภาพในการเติบโต โดยลูกค้าสามารถเข้าถึงบริการและผลิตภัณฑ์ผ่านทีมการตลาดของทั้งบริษัท ตลอดจนเครือข่ายสาขาของธนาคารกรุงไทยที่ครอบคลุมกว่า 1,000 แห่งทั่วประเทศ ซึ่งจะทําให้ธนาคารกรุงไทยต่อยอดธุรกิจ และเพิ่มความสามารถในการทํารายได้
นายผยง ศรีวณิช กล่าวในตอนท้ายว่า ที่ผ่านมา บริษัท KTB LEASING เน้นธุรกิจด้านเช่าซื้อเครื่องจักร ดังนั้นการดึง KTC มาถือหุ้นในครั้งนี้ จะได้เห็นผลิตภัณฑ์ใหม่ๆที่ช่วยเพิ่มความคึกคักให้กับตลาด ลีสซิ่ง รวมทั้งเพิ่มทางเลือกให้กับลูกค้า ที่สําคัญจะเป็นการขยายฐานลูกค้า และเพิ่มผลตอบแทนให้กับธนาคาร ทั้งนี้ปัจจุบันธนาคารกรุงไทยถือหุ้นใน KTC 49.3%
รัฐบาลไทย-ข่าวทำเนียบรัฐบาล-สธ.เปิด“คลินิกพิเศษเฉพาะทาง โรคผู้สูงอายุ” ในวันหยุดราชการทุกวันอาทิตย์ นำร่องที่รพ.อุดรธานี
วันศุกร์ที่ 12 กุมภาพันธ์ 2564
สธ.เปิด“คลินิกพิเศษเฉพาะทาง โรคผู้สูงอายุ” ในวันหยุดราชการทุกวันอาทิตย์ นําร่องที่รพ.อุดรธานี
สาธารณสุข เปิด“คลินิกพิเศษเฉพาะทางโรคผู้สูงอายุ” ในวันหยุดราชการ อํานวยความสะดวก รองรับสังคมผู้สูงอายุ นําร่องที่โรงพยาบาลศูนย์อุดรธานี  ให้ลูกหลานพาผู้อายุพบแพทย์เฉพาะทาง ดูแลครอบคลุมครบวงจร
สาธารณสุข เปิด“คลินิกพิเศษเฉพาะทางโรคผู้สูงอายุ” ในวันหยุดราชการ อํานวยความสะดวก รองรับสังคมผู้สูงอายุ นําร่องที่โรงพยาบาลศูนย์อุดรธานี ให้ลูกหลานพาผู้อายุพบแพทย์เฉพาะทาง ดูแลครอบคลุมครบวงจร
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ ว่า ประเทศไทยได้ก้าวเข้าสู่สังคมผู้สูงอายุปัจจุบันมีผู้สูงอายุประมาณ 12 ล้านคน กระทรวงสาธารณสุขจึงร่วมกับองค์กรปกครองส่วนท้องถิ่นปรับระบบดูแลผู้สูงอายุ ทั้งบริการสุขภาพ สวัสดิการสังคม และพัฒนาอนามัยสิ่งแวดล้อม เพื่อลดปัญหาการติดบ้าน ติดเตียง ในกลุ่มผู้สูงอายุ ในปี 2563 ได้พัฒนาระบบการดูแลสุขภาพผู้สูงอายุระยะยาว (Long Term Care) มีตําบลผ่านเกณฑ์ 6,722 ตําบล จาก 7,255 ตําบล คิดเป็นร้อยละ 92.65 มีผู้สูงอายุที่ได้รับการดูแลสามารถเปลี่ยนจากกลุ่มติดเตียงเป็นติดบ้านร้อยละ 1.44 พร้อมกันนี้กระทรวงสาธารณสุขยังได้อํานวยความสะดวกแก่ครอบครัวผู้สูงอายุที่มีโรคประจําตัวให้ได้รับการรักษาอย่างต่อเนื่อง ลดความเหลื่อมล้ําในการเข้าถึงบริการสุขภาพ ยกระดับคุณภาพชีวิตให้โรงพยาบาลศูนย์/โรงพยาบาลทั่วไปทุกจังหวัดเปิดบริการ “คลินิกพิเศษเฉพาะทางโรคผู้สูงอายุ”ในวันหยุดราชการ นําร่องที่โรงพยาบาลศูนย์อุดรธานีเพื่อเตรียมขยายบริการทั่วประเทศในเมษายน ปี 2564
นายแพทย์เกียรติภูมิ กล่าวว่า สําหรับจังหวัดอุดรธานี มีผู้สูงอายุร้อยละ 15.28 จากประชากรทั้งหมดของจังหวัด และมีแนวโน้มเพิ่มขึ้น พบผู้สูงอายุส่วนใหญ่มีโรคเรื้อรัง เช่น โรคความดันโลหิตสูง โรคเบาหวาน โรงพยาบาลศูนย์อุดรธานี จึงได้เปิด “คลินิกพิเศษเฉพาะทาง โรคผู้สูงอายุ” บริการเพิ่มในวันอาทิตย์ ให้ลูกหลานมากับผู้สูงอายุ เริ่มให้บริการเมื่อวันที่ 7 กุมภาพันธ์ 2564 พบผู้สูงอายุที่มารับบริการส่วนใหญ่ป่วยเป็นโรคข้อเข่าเสื่อม ระบบปัสสาวะมีปัญหา ท้องเสีย และเจ็บป่วยทั่วไป หากต้องได้รับการรักษาเฉพาะทางมีแพทย์ผู้เชี่ยวชาญด้านเวชศาสตร์ผู้สูงอายุและบุคลากรทางการแพทย์ที่มีความเชี่ยวชาญเฉพาะทางโรคต่างๆให้บริการครอบคลุมครบวงจร ตั้งแต่การดูแลสุขภาพทั่วไป การป้องกัน รวมทั้งการให้คําปรึกษาด้านสุขภาพที่มีผลกระทบต่อผู้สูงอายุ จนถึงการจัดการปัญหาสุขภาพที่ซับซ้อน เช่น การผ่าตัด โดยสามารถเบิกค่ารักษาพยาบาลได้ตามสิทธิ์รักษา หากมีผู้มารับบริการเพิ่มมากขึ้นจะเปิดบริการเพิ่มในวันเสาร์ และเพิ่มห้องบริการตรวจรักษาโดยแพทย์เฉพาะทางสาขาที่เกี่ยวข้องให้ครบวงจรสําหรับผู้สูงอายุ นอกจากนี้ ได้เตรียมเปิดบริการให้คําปรึกษาแพทย์ผ่านทางอินเตอร์เน็ตเพิ่มเติมด้วย
“นโยบายคลินิกพิเศษนอกเวลา เป็นอีกนโยบายที่กระทรวงสาธารณสุขตั้งใจให้มีขึ้น เพื่อดูแลผู้สูงอายุ ซึ่งนอกจากจะอํานวยความสะดวกให้ลูกหลานสามารถพาผู้สูงอายุมารับบริการทางการแพทย์ได้แล้ว การสื่อสารกับผู้ป่วยและญาติเป็นสิ่งสําคัญในผู้ป่วยรายใหม่ต้องใช้เวลาประมาณ 30 นาที ในการพบแพทย์เพื่อที่จะอธิบายให้เข้าใจถึงการดูแลรักษาและปฏิบัติตัวได้อย่างถูกต้อง”นายแพทย์เกียรติภูมิ กล่าว
************************** 12 กุมภาพันธ์ 2564
รัฐบาลไทย-ข่าวทำเนียบรัฐบาล-นายกรัฐมนตรีขอบคุณประชาชน ให้ความร่วมมือแจ้งเบาะแส บ่อนการพนัน/เข้าเมืองผิดกฎหมาย นำไปสู่การดำเนินการตามกฎหมาย
วันศุกร์ที่ 12 กุมภาพันธ์ 2564
นายกรัฐมนตรีขอบคุณประชาชน ให้ความร่วมมือแจ้งเบาะแส บ่อนการพนัน/เข้าเมืองผิดกฎหมาย นําไปสู่การดําเนินการตามกฎหมาย
นายกรัฐมนตรีขอบคุณประชาชนให้ความร่วมมือแจ้งเบาะแสบ่อนการพนัน/เข้าเมืองผิดกฎหมาย นําไปสู่การดําเนินการตามกฎหมาย
วันที่ 12 ก.พ.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนที่ให้ความร่วมมือแจ้งเบาะแสการกระทําผิดกฎหมาย ตรงถึงนายกรัฐมนตรีผ่านช่องทาง 1111 กรณีบ่อนการพนันและแรงงานเข้าเมืองผิดกฎหมาย จนสามารถนําไปสู่การดําเนินคดีตามกฎหมายแล้ว โดยตั้งแต่วันที่ 7 ม.ค. – 9 ก.พ. 64 มีการดําเนินการดังนี้ รับแจ้งเรื่องบ่อนการพนัน 253 เรื่อง ยุติเรื่องแล้ว 17 เรื่อง อยู่ระหว่างดําเนินการ 236 เรื่อง ส่วนแรงงานเข้าเมืองผิดกฎหมายได้รับแจ้ง 38 เรื่อง ยุติเรื่องแล้ว 2 เรื่อง อยู่ระหว่างดําเนินการ 36 เรื่อง สําหรับการไม่ปฏิบัติตามข้อกําหนด พ.ร.ก. ฉุกเฉินฯ ที่นอกเหนือจากการเข้าเมืองผิดกฎหมายและบ่อนการพนัน ได้รับแจ้งจํานวน 200 เรื่อง ดําเนินการแล้วเสร็จ 40 เรื่อง จับกุม 7 คดี ผู้กระทําความผิด 20 ราย และอยู่ระหว่างดําเนินการ 160 เรื่อง ซึ่งนายกรัฐมนตรีขอชื่นชมประชาชนที่ช่วยแจ้งเบาะแส เพราะนอกจากจะเป็นหู เป็นตาให้กับเจ้าหน้าที่แลัว ยังช่วยหยุดยั้งการแพร่ระบาดของโรคโควิด-19 อีกด้วย
โฆษกประจําสํานักนายกรัฐมนตรียังกล่าวว่า นายกรัฐมนตรีติดตามการดําเนินการในด้านอื่น ๆ ในการป้องกันและควบคุมการแพร่ระบาดโควิด-19 การเตรียมพร้อมวัคซีน การจัดตั้งโรงพยาบาลสนาม การบริหารจัดการสถานที่กักกันโรคของรัฐ รวมทั้งกําชับเจ้าหน้าที่ฝ่ายมั่นคงและฝ่ายปกครองยังต้องเข้มงวดเฝ้าระวังการกระทําผิดกฎหมายทุกประเภทที่อาจเป็นเหตุการแพร่ระบาดของโรคติดเชื้อโควิด-19 ซึ่งในส่วนของประชาชน ยังคงสามารถแจ้งเบาะแสผ่านทั้ง 5 ช่องทาง 1111 ได้แก่ 1) สายด่วน 1111 ตลอด 24 ชั่วโมง 2) ตู้ ปณ. 1111 ทําเนียบรัฐบาล 3) เว็บไซต์ www.1111.go.th 4) แอปพลิเคชัน PSC1111 และ 5) ศูนย์บริการประชาชน 1111 ทําเนียบรัฐบาล